Oleśnica

Oleśnica (po slovensky niekedy Olešnica) je okresné mesto v Poľsku, v Dolnosliezskom vojvodstve, v okrese Powiat oleśnicki v rovnomennej gmine. Žije v ňom 37,2 tisíc obyvateľov (2019). Mesto má rozlohu 21 km². Oleśnica je sídlom priemyslu, dopravným uzlom a nachádza sa v nej viacero stredovekých a novovekých kultúrnych pamiatok vrátane pôvodne piastovského gotického hradu.

 Dejiny 
vľavo|náhľad|Hrad v Oleśnici
V 11. storočí bola Oleśnica kniežacou pevnosťou a trhovou osadou. V 13. storočí sa stala kastelánskou pevnosťou a v roku 1255 získala mestské práva. V 14. storočí sa v meste rozvinula silná židovská komunita, v 16. storočí v meste dokonca vznikli slávne židovské tlačiarne. Od roku 1312 bola Oleśnica hlavným mestom Olešnického kniežatstva. Od roku 1329 spadalo mesto pod českú nadvládu a zdieľalo osud Sliezska.
vľavo|náhľad|Friedrich Bernhard Werner, pohľad na mesto Oleśnica v 18. storočí
Do roku 1492 patrila vedľajšej vetve Piastovcov, potom českým Poděbradovcom a v rokoch 1647 – 1792 Württembergovcom. Od roku 1742 bola súčasťou Pruska. V 16. a 17. storočí sa stala centrom remesiel, obchodu a významného vydavateľstva. V 18. storočí sa v meste rozvinulo pradenie a od polovice 19. storočia priemysel. V roku 1868 bola napojená na železničnú sieť. Počas druhej svetovej vojny sídlil v meste tábor nútených prác, ktorom bolo internovaných viac ako 2 000 osôb. Počas vojny bolo približne 80 % mesta zničeného. Od roku 1945 patrí mesto Poľsku. 

 Priemysel 
V meste sídli obuvnícky, kovospracujúci a polygrafický priemysel, tvoria sa v ňom dopravné prostriedky, nábytok či plasty, a spracúvajú sa  poľnohospodárske a potravinárske výrobky. Mesto je železničným a cestným uzlom.

 Pamiatky 
V meste sa nachádzajú početné kultúrne pamiatky, múzeum a pobočka Vroclavského archeologického múzea. 
vľavo|náhľad|Vratislavská brána v Oleśnici
V meste sa nachádza hrad (zámok) piastovských kniežat z Oleśnice s bohatou interiérovou výzdobou. Zo 14. storočia až začiatku 16. storočia pochádza aj gotický hradný kostol, interiér prešiel barokovou prestavbou v 17. a 18. storočí. Kostol je známy aj svojou barokovou kaplnkou a renesančnými náhrobnými kameňmi.

Gotický augustiniánsky kostol vznikol zlúčením dvoch kostolov. Zo 14. storočia pochádza aj bývalá synagóga. Z konca 17. storočia evanjelický kostol (prestavaný v 18. storočí). Mesto má mestské opevnenie zo 14. až 16. storočie, s čiastočne zrekonštruovanou gotickou Vratislavskou bránou.

 Galéria 

 Iné projekty 

 Referencie 

Kategória:Mestá v Dolnosliezskom vojvodstve
Kategória:Powiat oleśnicki